Subject: EPAL-i juurde moodustati apteegiteenuse kvaliteediga tegelev töörühm
From: <[email-masked]>
To: "Ott Laius" <[email-masked]>, "Daisy Volmer" <[email-masked]>, "Ravimiamet" <[email-masked]>, "Eesti Apteekrite Liit" <[email-masked]>, "EFS" <[email-masked]>, <[email-masked]>, "Anneli Taal - SOM" <[email-masked]>, "Anniki Lai - SOM" <[email-masked]>, "TA Info" <[email-masked]>, "Lilian Ruuben" <[email-masked]>
Date: Mon, 3 Nov 2025 19:47:49 +0200

Tähelepanu! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada.

Tere

Eesti Proviisorapteekide Liidu (EPAL) liikmed soovivad oma apteekides 
pakkuda ühtset ja kvaliteetset apteegiteenust. Toetamaks apteegiomanikke 
selle saavutamisel on alates novembrist 2025 loodud EPAL-i juurde 
apteegiteenuse kvaliteediga tegelev töögrupp.

Töögruppi kuuluvad proviisor-omanikud või nende esindajad ning töögrupi 
juhiks on proviisor Külli Teder. Lisaks põhiliikmetele kaasatakse vajadusel 
töögrupi tegevusse erinevaid eksperte riigiasutustest, kõrgkoolidest, 
erialaliitudest jm.

Lähtuvalt apteegiomanike soovist koostab töögrupp apteekidele kaasaegse, 
kuid samas ka tulevikku vaatava kvaliteedijuhise, milles on välja toodud 
apteegiteenuse kvaliteedi eesmärgid ja suuniseid selle saavutamiseks. 
Loodavas juhises olevate näidete abil soovitakse tagada võimalikult ühtne ja 
kvaliteetne apteegiteenus, mis vastab õigusaktides kehtestatud nõuetele ning 
tagab apteegikülastaja rahulolu erinevates apteegis esinevates olukordades.
Samuti on töögrupp apteegiomajatele toeks apteegiteenuse kvaliteedi 
jälgimisel, edendamisel, parendamisel.

Uue kvaliteedijuhise loomise algatus tuleb küll EPAL-i liikmetelt, kuid 
loodav juhis sobib kasutamiseks kõikides Eesti üldapteekides. Mida rohkem on 
uuel juhisel kasutajaid, seda ühtsema ja kvaliteetsema teenuse osaliseks 
apteegikülastaja saab.

Tervitades,

Ly Rootslane

Eesti Proviisorapteekide Liidu juhatuse liige